รอบ 24 ชั่วโมงที่ผ่านมา เกิดวาตภัยใน 3 จังหวัด ปัจจุบันสถานการณ์คลี่คลายแล้ว
กรมป้องกันและบรรเทาสาธารณภัย รายงานในรอบ 24 ชั่วโมงที่ผ่านมา เกิดวาตภัยในพื้นที่ 3 จังหวัด ได้แก่ นครราชสีมา หนองบัวลำภูและอุตรดิตถ์ รวม 3 อำเภอ 4 ตำบล 6 หมู่บ้าน บ้านเรือนเสียหาย 8 หลัง ไม่มีผู้ได้รับบาดเจ็บและเสียชีวิต ปัจจุบันสถานการณ์คลี่คลายแล้ว ซึ่งกรมป้องกันและบรรเทาสาธารณภัย ได้ประสานจังหวัด องค์กรปกครองส่วนท้องถิ่นและหน่วยงานที่เกี่ยวข้อง เร่งให้การช่วยเหลือผู้ประสบภัยโดยสำรวจและประเมินความเสียหายเพื่อดำเนินการช่วยเหลือตามระเบียบกระทรวงการคลัง ทั้งนี้ประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง